Газуадзæн «Дзуарыхъæу—Цхинвал»

Газуадзæн «Дзуарыхъæу—Цхинвал» арæзт æрцыдис Цæгат Ирыстон — Алани æмæ Хуссар Ирыстоны ’хсæн, уый фæрцы уæрæсейаг æрдзон газ æрбацыдис Цхинвал æмæ Хуссары æндæр цæрæнрæттæм. Цæгат Ирыстоны Алагиры районы хæххон хъæутæм дæр газ бауагътой; фыццагдæр газ райстой Мызур, Нузал, Садон, Бурон, Уæллаг Зджыд, Уынал æмæ ЗынцъарАлы хъæумæ дæр — газ // Рæстдзинад №241, 2008 азы 25 декабрь.

2008-æм азы 29 майы Къобеты хъæуы газуадзæн «Цхинвал—Дзуарыхъæу»-ы Хуссар Ирыстоны фадыджы бахсыстой фыццаг хæтæл. Уыцы бон дзы сарæзтой бæрæгбон, сæ аивад дзы равдыстой Хуссар æмæ Цæгат Ирыстоны кафджытæ æмæ зарæггæнджытæ. Кæронбæттæны адæмон бæрæгбонæн куыд æмбæлы, афтæ уыдис æцæг ирон куывд.

2009-æм азы 26 августы газуадзæн скуыста æппæтæй. Йæ дæргъ у æдæппæт 175 километры, газы хæтæл цæуы 5 рагъы сæрты.

 Фиппаинæгтæ 

Категори:Хуссар Ирыстоны энергетикæ
Категори:Цæгат Ирыстоны энергетикæ
Категори:Уæрæсейы газуадзæнтæ